# Επίσημη Εφημερίδα C 174A/28 Α

| | ISSN 1977-0901 |
| --- | --- |
| Επίσημη Εφημερίδα
  της Ευρωπαϊκής Ένωσης | C 174A |
| | |
| Έκδοση στην ελληνική γλώσσα | Ανακοινώσεις και Πληροφορίες | 65ό έτος28 Απριλίου 2022 |

ISSN 1977-0901

Επίσημη Εφημερίδα

της Ευρωπαϊκής Ένωσης

C 174A

Έκδοση στην ελληνική γλώσσα

Ανακοινώσεις και Πληροφορίες

65ό έτος28 Απριλίου 2022

---

| Περιεχόμενα | Σελίδα |
| --- | --- |
| | V   Γνωστοποιήσεις |
| | ΔΙΟΙΚΗΤΙΚΕΣ ΔΙΑΔΙΚΑΣΙΕΣ |
| | Δικαστήριο |
| 2022/C 174 A/01 | Πρόσκληση προς υποβολή υποψηφιοτήτων — Διευθυντής Επικοινωνίας (βαθμός AD 14 ή AD 15) | 1 |

Περιεχόμενα

Σελίδα

V   Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Δικαστήριο

2022/C 174 A/01

Πρόσκληση προς υποβολή υποψηφιοτήτων — Διευθυντής Επικοινωνίας (βαθμός AD 14 ή AD 15)

1

---

| EL | |
| --- | --- |

EL

---

V Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Δικαστήριο

| 28.4.2022 | EL | Επίσημη Εφημερίδα της Ευρωπαϊκής Ένωσης | CA 174/1 |
| --- | --- | --- | --- |

28.4.2022

EL

Επίσημη Εφημερίδα της Ευρωπαϊκής Ένωσης

CA 174/1

---

ΠΡΟΣΚΛΗΣΗ ΠΡΟΣ ΥΠΟΒΟΛΗ ΥΠΟΨΗΦΙΟΤΗΤΩΝ — ΔΙΕΥΘΥΝΤΗΣ ΕΠΙΚΟΙΝΩΝΙΑΣ (ΒΑΘΜΟΣ AD 14 Ή AD 15)

(2022/C 174 A/01)

Προσεχώς θα κενωθεί η θέση του διευθυντή Επικοινωνίας (βαθμός AD 14 ή AD 15) στη Γενική Διεύθυνση Πληροφόρησης του Δικαστηρίου της Ευρωπαϊκής Ένωσης. Η πλήρωση της θέσης αυτής θα γίνει κατ’ εφαρμογήν του άρθρου 29, παράγραφος 2, του Κανονισμού Υπηρεσιακής Καταστάσεως των υπαλλήλων της Ευρωπαϊκής Ένωσης (1).

I.   ΦΥΣΗ ΤΩΝ ΚΑΘΗΚΟΝΤΩΝ

Υπό την εποπτεία της Γενικής Διευθύντριας Πληροφόρησης, ο κάτοχος της θέσης προΐσταται της Διεύθυνσης Επικοινωνίας, της οποίας τις δραστηριότητες διευθύνει και συντονίζει.

Επιφορτισμένη με το σύνολο των υπηρεσιών που σχετίζονται με την επικοινωνία και τη δημοσιοποίηση πληροφοριών σχετικών με τη δικαιοδοτική και τη θεσμική δραστηριότητα του Δικαστηρίου της Ευρωπαϊκής Ένωσης (στο εξής: Δικαστήριο), η Διεύθυνση Επικοινωνίας αναλαμβάνει τη διοργάνωση όλων των εσωτερικών και εξωτερικών εκδηλώσεων επικοινωνίας και πληροφόρησης καθώς και την οργάνωση όλων των σχετικών δραστηριοτήτων.

Αποτελώντας το σημείο επαφής του Δικαστηρίου με τον έξω κόσμο, η Διεύθυνση Επικοινωνίας εισηγείται και υλοποιεί την πολιτική εξωτερικής επικοινωνίας του θεσμικού οργάνου. Στο πλαίσιο αυτό, διαχειρίζεται τις σχέσεις με τον Τύπο και τα λοιπά μέσα ενημέρωσης, ανταποκρίνεται σε αιτήματα πληροφόρησης του κοινού, διοργανώνει διάφορες εκδηλώσεις για το κοινό (όπως είναι η ημέρα ελεύθερης πρόσβασης του κοινού) και φροντίζει για τη συνεχή προσαρμογή των ψηφιακών διαύλων και εργαλείων επικοινωνίας μέσω των οποίων παρουσιάζει ή δημοσιεύει πληροφορίες (όπως είναι ο δικτυακός τόπος ή τα μέσα κοινωνικής δικτύωσης).

Επιπλέον, η Διεύθυνση Επικοινωνίας συντονίζει την εκδοτική πολιτική του θεσμικού οργάνου και εποπτεύει την παραγωγή μη δικαστικών εκδόσεων, όπως είναι η ετήσια έκθεση.

Τέλος, η Διεύθυνση Επικοινωνίας είναι υπεύθυνη για την εσωτερική επικοινωνία και τις υπηρεσίες βιντεοσκόπησης και φωτογράφισης, τις υπηρεσίες γραφιστικού σχεδιασμού και την οπτική ταυτότητα του Δικαστηρίου.

Η Διεύθυνση, η οποία αποτελείται σήμερα από τη μονάδα Τύπου και Πληροφόρησης και τη μονάδα Εκδόσεων και Ηλεκτρονικών Μέσων, απασχολεί 40 περίπου εργαζομένους και διαθέτει, για την εκπλήρωση της αποστολής της, προϋπολογισμό ύψους ενός εκατομμυρίου ευρώ περίπου.

Ο διευθυντής Επικοινωνίας είναι υπεύθυνος για την υλοποίηση των στρατηγικών κατευθυντήριων γραμμών που έχει καθορίσει η Γενική Διεύθυνση Πληροφόρησης και, στο πλαίσιο αυτό, εισηγείται πολιτικές στον τομέα των αρμοδιοτήτων του, και συγκεκριμένα πολιτικές εξωτερικής και εσωτερικής επικοινωνίας. Για να διασφαλίσει τη συνοχή της δράσης της Διεύθυνσης, καταρτίζει ένα γενικό σχέδιο, το οποίο περιλαμβάνει πολυετή προγράμματα εργασίας, βάσει των κατευθυντήριων γραμμών που έχουν καθοριστεί και των προτεραιοτήτων που προκύπτουν από αυτές.

Ο διευθυντής είναι επίσης υπεύθυνος για τον δημοσιονομικό προγραμματισμό, την υλοποίηση των ετήσιων σχεδίων εργασίας και την κατάρτιση εκθέσεων σχετικά με τις δραστηριότητες της Διεύθυνσης. Μεριμνά για τη συμμόρφωση των δραστηριοτήτων της Διεύθυνσης προς το ισχύον νομοθετικό πλαίσιο και, ως δευτερεύων διατάκτης για τις δαπάνες επικοινωνίας, διασφαλίζει τη συμμόρφωση με τον δημοσιονομικό κανονισμό, ιδίως όσον αφορά τις δημόσιες συμβάσεις.

Τέλος, εκπροσωπεί το Δικαστήριο κατά τις επαφές με εξωτερικά όργανα και υπηρεσίες, ειδικότερα δε στο πλαίσιο διοργανικών επιτροπών στον τομέα της επικοινωνίας.

II.   ΑΠΑΙΤΟΥΜΕΝΑ ΠΡΟΣΟΝΤΑ

| — | Καλή γνώση της αποστολής, της λειτουργίας και της δομής του Δικαστηρίου της Ευρωπαϊκής Ένωσης· |
| --- | --- |

—

Καλή γνώση της αποστολής, της λειτουργίας και της δομής του Δικαστηρίου της Ευρωπαϊκής Ένωσης·

| — | Ικανότητα διεύθυνσης και παρακίνησης μιας πολυπρόσωπης ομάδας επαγγελματιών, ειδικών στον τομέα της επικοινωνίας· |
| --- | --- |

—

Ικανότητα διεύθυνσης και παρακίνησης μιας πολυπρόσωπης ομάδας επαγγελματιών, ειδικών στον τομέα της επικοινωνίας·

| — | Άριστες ικανότητες στον τομέα της διαχείρισης και της διεύθυνσης διοικητικής μονάδας η οποία λειτουργεί σε πολυπολιτισμικό περιβάλλον· |
| --- | --- |

—

Άριστες ικανότητες στον τομέα της διαχείρισης και της διεύθυνσης διοικητικής μονάδας η οποία λειτουργεί σε πολυπολιτισμικό περιβάλλον·

| — | Ικανότητα κατανόησης των προκλήσεων που αντιμετωπίζουν οι μεγάλοι οργανισμοί στον τομέα της επικοινωνίας· |
| --- | --- |

—

Ικανότητα κατανόησης των προκλήσεων που αντιμετωπίζουν οι μεγάλοι οργανισμοί στον τομέα της επικοινωνίας·

| — | Πιστοποιημένη πείρα στον τομέα του προγραμματισμού και της διαχείρισης ανθρώπινων και δημοσιονομικών πόρων· |
| --- | --- |

—

Πιστοποιημένη πείρα στον τομέα του προγραμματισμού και της διαχείρισης ανθρώπινων και δημοσιονομικών πόρων·

| — | Ανεπτυγμένη ικανότητα επικοινωνίας, διαπραγμάτευσης και διαπροσωπικών σχέσεων, με σκοπό τη δημιουργία και τη διατήρηση άριστων σχέσεων με τους δικαστές, τις γραμματείες των δικαιοδοτικών οργάνων και τις υπηρεσίες του Δικαστηρίου, καθώς και με τα άλλα θεσμικά όργανα της Ένωσης και τους εξωτερικούς εταίρους· |
| --- | --- |

—

Ανεπτυγμένη ικανότητα επικοινωνίας, διαπραγμάτευσης και διαπροσωπικών σχέσεων, με σκοπό τη δημιουργία και τη διατήρηση άριστων σχέσεων με τους δικαστές, τις γραμματείες των δικαιοδοτικών οργάνων και τις υπηρεσίες του Δικαστηρίου, καθώς και με τα άλλα θεσμικά όργανα της Ένωσης και τους εξωτερικούς εταίρους·

| — | Πιστοποιημένη πρακτική πείρα στον τομέα του σχεδιασμού και της διαχείρισης σχεδίων· |
| --- | --- |

—

Πιστοποιημένη πρακτική πείρα στον τομέα του σχεδιασμού και της διαχείρισης σχεδίων·

| — | Ικανότητα καθορισμού στρατηγικών στόχων στον τομέα της επικοινωνίας και ικανότητα εκπόνησης και υλοποίησης συγκεκριμένων προτάσεων για την επίτευξη των στόχων αυτών, λαμβανομένων υπόψη των υφισταμένων αναγκών, πόρων και περιορισμών· |
| --- | --- |

—

Ικανότητα καθορισμού στρατηγικών στόχων στον τομέα της επικοινωνίας και ικανότητα εκπόνησης και υλοποίησης συγκεκριμένων προτάσεων για την επίτευξη των στόχων αυτών, λαμβανομένων υπόψη των υφισταμένων αναγκών, πόρων και περιορισμών·

| — | Ικανότητα παροχής συμβουλών σε θέματα επικοινωνίας στους δικαστές, στις γραμματείες των δικαιοδοτικών οργάνων και στις υπηρεσίες του θεσμικού οργάνου |
| --- | --- |

—

Ικανότητα παροχής συμβουλών σε θέματα επικοινωνίας στους δικαστές, στις γραμματείες των δικαιοδοτικών οργάνων και στις υπηρεσίες του θεσμικού οργάνου

| — | Άριστη ικανότητα ανάλυσης και ικανότητα εντοπισμού των κρίσιμων δεδομένων |
| --- | --- |

—

Άριστη ικανότητα ανάλυσης και ικανότητα εντοπισμού των κρίσιμων δεδομένων

| — | Καλή γνώση των δημοσιονομικών κανόνων που έχουν εφαρμογή στα θεσμικά όργανα της Ένωσης ή καλή γνώση στον τομέα της διαχείρισης προϋπολογισμού και σημαντικών συμβάσεων. |
| --- | --- |

—

Καλή γνώση των δημοσιονομικών κανόνων που έχουν εφαρμογή στα θεσμικά όργανα της Ένωσης ή καλή γνώση στον τομέα της διαχείρισης προϋπολογισμού και σημαντικών συμβάσεων.

III.   ΠΡΟΫΠΟΘΕΣΕΙΣ ΔΙΟΡΙΣΜΟΥ

Οι υποψήφιοι πρέπει να πληρούν τις προϋποθέσεις διορισμού υπαλλήλου που προβλέπονται από τον Κανονισμό Υπηρεσιακής Καταστάσεως των υπαλλήλων της Ευρωπαϊκής Ένωσης. Για τη συγκεκριμένη θέση, οφείλουν να πληρούν τις ακόλουθες ελάχιστες προϋποθέσεις:

| — | να έχουν επίπεδο σπουδών αντίστοιχο προς πλήρη κύκλο πανεπιστημιακών σπουδών νομικής, πιστοποιούμενων με σχετικό τίτλο σπουδών· |
| --- | --- |

—

να έχουν επίπεδο σπουδών αντίστοιχο προς πλήρη κύκλο πανεπιστημιακών σπουδών νομικής, πιστοποιούμενων με σχετικό τίτλο σπουδών·

| — | να έχουν τουλάχιστον δεκαετή συναφή επαγγελματική πείρα· |
| --- | --- |

—

να έχουν τουλάχιστον δεκαετή συναφή επαγγελματική πείρα·

| — | να έχουν άριστη γνώση μιας επίσημης γλώσσας της Ευρωπαϊκής Ένωσης και ικανοποιητική γνώση μιας επιπλέον επίσημης γλώσσας της Ευρωπαϊκής Ένωσης. Για υπηρεσιακούς λόγους, απαιτείται καλή γνώση της αγγλικής και της γαλλικής γλώσσας. |
| --- | --- |

—

να έχουν άριστη γνώση μιας επίσημης γλώσσας της Ευρωπαϊκής Ένωσης και ικανοποιητική γνώση μιας επιπλέον επίσημης γλώσσας της Ευρωπαϊκής Ένωσης. Για υπηρεσιακούς λόγους, απαιτείται καλή γνώση της αγγλικής και της γαλλικής γλώσσας.

IV.   ΑΠΟΔΟΧΕΣ ΚΑΙ ΟΡΟΙ ΕΡΓΑΣΙΑΣ

Οι αποδοχές και οι όροι εργασίας είναι οι προβλεπόμενοι από τον Κανονισμό Υπηρεσιακής Καταστάσεως για τους υπαλλήλους βαθμού AD 14 ή AD 15 της Ευρωπαϊκής Ένωσης. Ενδεικτικά, οι βασικές μηνιαίες αποδοχές υπαλλήλου στον βαθμό AD 14, κλιμάκιο 1, είναι 15 255 ευρώ και αυτές στον βαθμό AD 15, κλιμάκιο 1, είναι 17 226 ευρώ. Εφιστάται η προσοχή των υποψηφίων επί της υποχρεώσεως συμπλήρωσης περιόδου δοκιμασίας εννέα μηνών την οποία επιβάλλει ο Κανονισμός Υπηρεσιακής Καταστάσεως σε κάθε νέο μέλος του προσωπικού.

V.   ΠΟΛΙΤΙΚΗ ΠΡΟΣΛΗΨΕΩΝ

Το Δικαστήριο εγγυάται την ισότητα των ευκαιριών, υπό την επιφύλαξη της συγκριτικής αξιολόγησης των προσόντων των υποψηφίων, και την ίση μεταχείριση όλων όσων εκδηλώνουν ενδιαφέρον για την πλήρωση κενής θέσης. Προωθεί ενεργά την υποβολή υποψηφιοτήτων από υποψηφίους με ποικίλες ικανότητες, πείρα και γνώσεις, προερχόμενους από όσο το δυνατόν περισσότερα κράτη μέλη της Ένωσης.

Για περισσότερες πληροφορίες σχετικά με την προστασία των δεδομένων, παρακαλούμε να διαβάσετε την ειδική δήλωση εμπιστευτικότητας: https://curia.europa.eu/jcms/jcms/P_95038/.

VI.   ΥΠΟΒΟΛΗ ΥΠΟΨΗΦΙΟΤΗΤΩΝ

Οι υποψήφιοι για τη συγκεκριμένη θέση εργασίας καλούνται να υποβάλουν την υποψηφιότητά τους αποκλειστικά με ηλεκτρονικό ταχυδρομείο στην ηλεκτρονική διεύθυνση DIR-COM@curia.europa.eu, το αργότερο έως τις 30 Μαΐου 2022. Οι υποψηφιότητες πρέπει να συνοδεύονται από λεπτομερές βιογραφικό σημείωμα και από κάθε άλλο χρήσιμο έγγραφο. Οι υποψήφιοι οφείλουν επίσης να επισυνάψουν στον φάκελο υποψηφιότητας επιστολή εκδήλωσης ενδιαφέροντος καθώς και σύντομο σημείωμα (το οποίο να μην υπερβαίνει τις 5 σελίδες) σχετικά με τις απόψεις τους όσον αφορά τις δραστηριότητες και τη διοίκηση της διεύθυνσης στην οποία αναφέρεται η πρόσκληση προς υποβολή υποψηφιοτήτων.

---

(1)  https://eur-lex.europa.eu/legal-content/EL/TXT/PDF/?uri=CELEX:01962R0031-20220101&qid=1612273468772&from=EL

---